హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
హ్యారీ పాటర్ చలనచిత్ర సిరీస్
రాడ్‌క్లిఫ్‌ 1999లోనే నటునిగా తెరంగేట్రం చేశాడు. BBC టీవీ నిర్మించిన "డేవిడ్‌ కాపర్‌ఫీల్డ్‌" ‌లో నటించాడు. అందులో కాపర్‌ఫీల్డ్‌ చిన్ననాటి పాత్రగా నటించాడు. రాడ్‌క్లిఫ్‌ను హ్యారీ పాటర్ కోసం ఆడిషన్‌కు పంపేలా అతని తల్లిదండ్రులను హెయ్మన్ ఒప్పించాడు. (దీని గురించి "L.A. టైమ్స్" ఇంటర్వ్యూలో హెయ్మన్ ఇలా చెప్పాడు: ఇకముందు వచ్చే "హ్యారీ పాటర్" డీవీడీలతో పాటు కానుకగా రాడ్‌క్లిఫ్‌ చరిత్రాత్మక ఆడిషన్‌ను కూడా అందజేస్తాం). రాడ్‌క్లిఫ్‌ ఫిల్మ్‌ టెస్ట్‌ను చూసిన తర్వాత రౌలింగ్‌ కూడా ఉత్సాహంగా కన్పించింది. హ్యారీ పాటర్కు అతనే సరైన ఎంపిక అని చెప్పారు.